คือกินยาคุมฉุกเฉินได้ประมาณ4-5 แล้วมีเลือดไม่แน่ใจว่าเป็นประจำเดือนหรืออะไร พอทีนี้เป็นมาได้3วัน ยังไม่หมดแต่มีเพศสัมพันธ์แบบหลั่งใน แต่กินยาคุมฉุกเฉินแล้วจะเป็นไรไหม
สวัสดีค่ะ หากทานยาคุมฉุกเฉินไป 4-5 วัน แล้วมีเลือดออกมา โดยหากไม่ใช่ช่วงวันที่ที่ประจำเดือนควรจะมา เลือดดังกล่าวก็น่าจะเกิดจากผลของยาได้ค่ะ ซึ่งก็ไม่ได้อันตรายอะไรและหากมีเลือดออกมาได้ 3 วัน แล้วได้มีเพศสัมพันธ์อีก ก็อาจมีโอกาสตั้งครรภ์ได้ เนื่องจากเลือดที่ออกไม่ใช่ประจำเดือน อย่างไรก็ตาม หากได้ทานยาคุมฉุกเฉินไป โอกาสในการตั้งครรภ์ก็มีน้อยอยู่หลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ